section_heading: Kritike
paragraph_text: Kritičar Gregory Weinkauf je napisao: "Film toliko zabavan (i pomalo lud) kao da želi promijeniti pravila o tome što film može biti" a Roger Ebert : "Kao što je Disney već demonstrirao u Fantaziji, te kao što je to i undeground dokazao u posljednjem desetljeću, nema te forme filma koja ima više slobode od animacije. Možete učiniti apsolutno sve s pokretima, bojama, oblicima, perspektivama i svim drugim čemu se sjetite...Ljepota Žute podmornice je ta što ona ostavlja objektivni svijet na stranu i pliva po svijetu od čiste fantazije.". William Arnold je zaključio: "Kako su mnogi kritičari isticali tijekom godina, "Žuta podmornica" ujedno personificira između redaka i točno što su Beatlesi predstavljali emotivno i filozofski u 60-ima; umjetničku hrabrost, veselu nesentimentalnost i novu generaciju koja preuzima i koja naivno vjeruje da svijet stalno postaje bolji".